2016. gada 21. jūnijā Noteikumi Nr. 398

Rīgā (prot. Nr. 30 32. §)

**Grozījumi Ministru kabineta 2015. gada 11. augusta noteikumos Nr. 458 "Valsts un Eiropas Savienības atbalsta piešķiršanas kārtība pasākumā "Zvejas un akvakultūras produktu apstrāde""**

Izdoti saskaņā ar

Lauksaimniecības un lauku attīstības

likuma 5. panta ceturto daļu

Izdarīt Ministru kabineta 2015. gada 11. augusta noteikumos Nr. 458 "Valsts un Eiropas Savienības atbalsta piešķiršanas kārtība pasākumā "Zvejas un akvakultūras produktu apstrāde"" (Latvijas Vēstnesis, 2015, 157. nr.) šādus grozījumus:

1. Izteikt 12.4. apakšpunktu šādā redakcijā:

"12.4. papildu iegādi saistībā ar pamatlīdzekļiem, kas vecāki par 10 gadiem. Papildinot esošos pamatlīdzekļus, kas jaunāki par 10 gadiem, tie jāsaglabā vismaz piecus gadus no projekta iesniegšanas vai līdz pamatlīdzekļa nolietojuma 10 gadiem."

2. Izteikt 23.1. apakšpunktu šādā redakcijā:

"23.1. šo noteikumu 4.1. apakšpunktā minētajam pretendentam attiecināmo izmaksu summa vienā projektā nepārsniedz summu, ko aprēķina, pie 250 000 *euro* pieskaitot piecreiz lielāku pretendenta neto apgrozījumu iepriekšējā pārskata gadā pirms projekta iesnieguma iesniegšanas;".

3. Papildināt 1. pielikumu ar B.14. punktu šādā redakcijā:

"***B.14. Projektu atlases kritēriju punktu skaits (atbilstoši noteikumu 2. pielikumā norādītajai informācijai)***

|  |  |  |  |  |  |
| --- | --- | --- | --- | --- | --- |
| **Nr.  p. k.** | **Kritēriju grupa** | **Kritērijs** | | **Punktu skaits kritērijā** | **Kopējais punktu skaits grupā** |
| 1. | Projekta mērķis | Projektā paredzēta Latvijā izaudzētas akvakultūras produkcijas apstrāde | |  |  |
| Projekta īstenošanas rezultātā rodas jauni vai uzlaboti produkti, tiek veidoti jauni vai uzlaboti esošie ražošanas procesi | |  |
| 2. | Attiecināmās izmaksas, kas sekmē horizontālo prioritāti "Ilgtspējīga attīstība" | Izmaksas notekūdeņu un dūmgāzu samazinā­šanai vai attīrīšanai, kaitīgu vielu samazinā­šanai galaproduktā, zvejas produktu blakus­produktu pārstrādei | Attiecība pret kopējām projekta attiecināmajām izmaksām |  |  |
| Izmaksas atjaunojamo energoresursu izmanto­šanai ražošanas procesā |  |  |
| Izmaksas energoefektivitāti uzlabo­jošiem pasākumiem, kas ir saskaņā ar spēkā esoša ēkas energoefektivitātes sertifikāta pārskatu | |  |  |
| 3. | Veiktās nodokļu iemaksas | Atbalsta pretendenta pēdējā noslēgtajā gadā veiktās valsts sociālās apdrošinā­šanas iemaksas vidēji uz vienu pēdējā noslēgtajā gadā nodarbināto (t. sk. pašnodarbinātu personu), dalītas ar 100 | |  |  |
| 4. | Projektā paredzēta būvniecība | Būvprojekts ar būvatļaujā veiktu atzīmi par projektēšanas nosacījumu izpildi, iesniegts kopā ar projekta iesniegumu | |  |  |
| Būvatļauja vai paskaidrojuma raksts, vai apliecinājuma karte ar būvvaldes atzīmi par būvniecības ieceres akceptu, iesniegta kopā ar projekta iesniegumu | |  |
| **Kopā** | | | | | " |

Ministru prezidents Māris Kučinskis

Zemkopības ministrs Jānis Dūklavs